Η **Petrotel-Lukoil** αποτελεί ένα από τα σημαντικότερα διυλιστήρια πετρελαίου στη Ρουμανία.

Ιστορία
-------

Το διυλιστήριο της Petrotel-Lukoil ιδρύθηκε το 1904 από την Societatea Româno-Americană ως *Rafinăria Româno-Americană*. Κατά τη διάρκεια της περιόδου του Β΄ Παγκοσμίου Πολέμου, το διυλιστήριο υπέστη βομβαρδισμούς από τις Συμμαχικές Δυνάμεις, τον Ιούνιο του 1942.

Το διυλιστήριο μετονομάστηκε ως *Rafinăria Teleajen*, από το όνομα του ποταμού ο οποίος διασχίζει την πόλη του Πλοϊέστι. Το 1998, η Rafinăria Teleajen εξαγοράστηκε από τη ρωσική πετρελαϊκή εταιρεία Lukoil.

Άποψη του διυλιστηρίου, κατά τη διάρκεια της κομμουνιστικής περιόδου.
Ξεκίνησε, εκ νέου, την λειτουργία του στα τέλη του 2004, έπειτα από ευρείας έκτασης πρόγραμμα εκσυγχρονισμού του, το οποίο διήρκεσε, συνολικά, περίπου, δυόμισι χρόνια. Η Lukoil επένδυσε, συνολικά, περίπου, 120 εκατομμύρια δολάρια για τον τεχνολογικό εκσυγχρονισμό των εγκαταστάσεων του διυλιστηρίου. Η συγκεκριμένη πλατφόρμα διύλισης διαθέτει, επίσης, ηλεκτρικό σταθμό ο οποίος βρίσκεται επί της πλατφόρμας διύλισης, και ο οποίος είναι, συνολικά, χωρητικότητας της τάξεως των 61 MW. Η ηλεκτρική ενέργεια, καθώς και η θερμική ενέργεια οι οποίες παράγονται από τον συγκεκριμένο ηλεκτρικό σταθμό ανταποκρίνονται πλήρως στις ενεργειακές ανάγκες του διυλιστηρίου.

Το 2006, η Petrotel διύλισε, συνολικά, 2,3 εκατομμύρια τόνους καθαρού πετρελαίου.

Η LukOil Europe Holdings BV, θυγατρική του ρωσικού πετρελαϊκού ομίλου και με εγγεγραμμένη εταιρική έδρα την Ολλανδία, είναι κάτοχος ποσοστού της τάξεως του 94,66% επί του συνόλου των μετοχών της Petrotel-Lukoil SA.

Ιδιωτικοποίηση
--------------

Κατά την περίοδο των ιδιωτικοποιήσεων, υπήρχε φόβος πως οι Ρώσοι θα προχωρούσαν σε κλείσιμο του διυλιστηρίου, ιδιαιτέρως εάν ήσαν σε θέση να έχουν αντίστοιχα έσοδα από την οικονομική εκμετάλλευση πόρων που βρίσκονταν σε διαφορετικές τοποθεσίες, έχοντας ως απώτερο σκοπό την αφαίρεση της Ρουμανίας από τον χάρτη χάραξης του «Δρόμου του Πετρελαίου», εντός των πρώην εδαφών σοβιετικής επιρροής στη Δυτική Ευρώπη. Εκείνη την περίοδο, η Petrotel αποτελούσε τον μοναδικό παραγωγό πετρελαιοειδών για λογαριασμό του εθνικού στρατού.

Το διυλιστήριο της Petrotel διέθετε εργοστάσια πετροχημικών, εντός των οποίων παράγονταν αιθυλένιο, προπυλένιο και πολυαιθυλένιο.
Οι συγκεκριμένες εγκαταστάσεις έκλεισαν έπειτα από την εξαγορά του διυλιστηρίου από τη ρωσική LukOil.

Οικονομικός απολογισμός
-----------------------

**Αριθμός εργαζομένων:**

* 2011: 2.500
* 2005: 1.292

**Κύκλος εργασιών:**

* 2010: 1,9 δισεκατομμύρια δολάρια
* 2009: 1,3 δισεκατομμύρια δολάρια
* 2005: 334,4 εκατομμύρια λέι

**Καθαρά έσοδα:**

* 2005: 12,3 εκατομμύρια λέι

Παραπομπές
----------

1. ↑  (Ρουμανικά) «Lukoil ar putea domina industria de rafinare din Balcani». *wall-street.ro*. 25 Ιουνίου 2008. Ανακτήθηκε στις 25 Φεβρουαρίου 2010.
2. ↑  (Ρουμανικά) «Petrotel-LukOil are un nou director general». *wall-street.ro*. 19 Μαΐου 2009. Ανακτήθηκε στις 25 Φεβρουαρίου 2010.
3. ↑  (Ρουμανικά) «Investițiile de mediu ard buzunarele rafinăriilor». *Capital*. 21 Φεβρουαρίου 2007. Αρχειοθετήθηκε από το πρωτότυπο στις 4 Ιουλίου 2010. Ανακτήθηκε στις 11 Μαρτίου 2010.
4. ↑  (Ρουμανικά) «LUKoil a plătit bani grei pentru Petrotel». *Evenimentul Zilei*. 5 Φεβρουαρίου 1998. Ανακτήθηκε στις 1 Ιουνίου 2012.
5. 1 2 3 4 5 6  (Ρουμανικά) «Petrotel LukOil a înregistrat o pierdere de aproximativ 123 mil. lei, în 2005». *wall-street.ro*. 4 Σεπτεμβρίου 2006. Ανακτήθηκε στις 25 Φεβρουαρίου 2010.
6. 1 2  (Ρουμανικά) «Lukoil va deschide un centru de comandă la București». *wall-street.ro*. 26 Οκτωβρίου 2007. Ανακτήθηκε στις 25 Φεβρουαρίου 2010.
7. ↑  (Ρουμανικά) «Investiții de 40 mil. dolari la Petrotel-LukOil Ploiești, în 2007». *wall-street.ro*. 3 Απριλίου 2007. Ανακτήθηκε στις 25 Φεβρουαρίου 2010.
8. 1 2  (Ρουμανικά) «Pe Victor Surdu îl așteaptă două procese penale». *Evenimentul Zilei*. 12 Μαρτίου 1998. Ανακτήθηκε στις 13 Ιουλίου 2011.
9. 1 2  (Ρουμανικά) Chirileasa, Andrei (27 Σεπτεμβρίου 2012). «Rafinăria Petrotel Ploiești - închisă». *Ziarul Financiar*. Ανακτήθηκε στις 19 Μαρτίου 2013.
10. 1 2 3  (Ρουμανικά) «Ce afaceri a generat rafinăria Petrotel-Lukoil în 2010». *wall-stret.ro*. 7 Φεβρουαρίου 2011. Ανακτήθηκε στις 21 Μαρτίου 2011.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος